תשע"ט

פירוט הדרישות לתלמידות ותלמידי דוקטורט

במסלולים: רגיל, ישיר ומשולב

שלום רב,

ברכות חמות לרגל הצטרפותך אל המחלקה לפסיכולוגיה באוניברסיטת בר-אילן ללימודי התואר השלישי.

אנו, חברי הסגל במחלקה לפסיכולוגיה באוניברסיטת בר-אילן, רואים בתלמידי ותלמידות המחקר של המחלקה עתודה אינטלקטואלית חשובה שיש להכשירה על פי מיטב הכרתנו המקצועית ולהביאה להבשלה ועצמאות.

כל מנחה במחלקה מחויב להנחיית דוקטורנטים על פי אמות המידה המקצועיות הגבוהות ביותר הנהוגות כיום בפסיכולוגיה בארץ ובעולם. אנו מתחייבים לפעול לקידומו/ה של התלמיד/ה כחוקרת, לספק סביבה מאתגרת ומעשירה, להנחות את עבודת המחקר על כל שלביה ובבחירת התכנים הנלמדים בקורסי הבחירה בהתאם לנושא המחקר, לייעץ, לסייע בעתות מצוקה מחקרית, ולהדריך בנבכי הכתיבה המדעית, הן זו הנדרשת לכתיבת עבודת הדוקטורט, והן זו הנדרשת לפרסום בכתבי עת.

עם הקבלה ללימודים עליך להיפגש עם המנחה כדי לערוך תיאום ציפיות מול המנחה האישי ולהבין היטב את הנדרש ממך במחקר ובמעבדה. בנוסף, במכתב זה אנו מפרטים מה הן הדרישות מתלמידי/ות המחקר, וזאת על מנת לאפשר לתלמידים להיערך למאמץ המצפה להם ולהצליח בלימודיהם ובמחקריהם באופן מיטבי.

השנה הראשונה מוקדשת לגיבוש הצעת המחקר המפורטת, בניית כלי המחקר ואיסוף נתונים ראשוני. בשנה זו יש לקרוא נפח גדול של ספרות מחקרית וספרות כללית באנגלית, לרכוש מיומנויות מחקר וניתוח נתונים, ולכתוב כתיבה אקדמית, לרוב באנגלית. אלו הן מיומנויות נרכשות המוקנות בתוך יחסי ההנחיה, בקורסים ובסמינרים. **נוכחות סדירה והשתתפות פעילה** בכל הפעילויות האלה הכרחית לשם רכישת המיומנויות והתקדמות ראויה של הדוקטורט. עבודת דוקטורט מחייבת חקירת נושא מקורי ועדכני. המחקר מחייב השקעת משאבים והשקעת זמן רציפה. הדוקטורנטים מצופים להקדיש לפחות יומיים מלאים בשבוע באוניברסיטה כדי לעמוד בדרישות.. מניסיוננו עבודה רציפה על המחקר תורמת לאיכותו. השלמת החובות לקראת הדוקטורט אורכת לעיתים קרובות כ4-5 שנים.

ביוזמת המנחה, תוקם ועדה מלווה עבור כל עבודת דוקטורט, בה יהיו חברים המנחה ומומחים בתחום הדוקטורט. הועדה תלווה את התהליך משלב בחינת ההצעה ועד הערכת הדוקטורט המלא. לאחר גיבוש הצעת המחקר, ההצעה עוברת תהליכי הערכה ושיפוט ע"י הוועדה המלווה. מומלץ שהסטודנט ייזום עדכון סדיר של חברי הועדה המלווה אותו לפחות אחת לשנה לאחר אישור ההצעה. בנוסף חשוב להבין כי המנחים מכינים דו"ח התקדמות של הדוקטורט. הדו"ח נידון ע"י הועדה לתארים מתקדמים של המחלקה בכל שנה. במצב שבו הסטודנט אינו עומד בתנאי המסלול, **מנחה יכול/ה להציע לוועדה המחלקתית להפסיק את עבודת המחקר שלו/ה.**

במהלך שנות הדוקטורט ניתנים לסטודנט קורסים מטעם המחלקה המיועדים לתמוך ברכישת הידע והמיומנויות הנדרשות לפיתוח חוקר בפסיכולוגיה. הקף שעות הקורסים מפורט באתר המחלקה.

בשלבים מאוחרים יותר של עבודת המחקר, אנו רואים בכתיבה מדעית לפרסום בכתבי-עת ובהשתתפות פעילה בכנסים מדעיים חלק חשוב ביותר של הדוקטורט. לפיכך, **דורשת המחלקה מכל דוקטורנט/ית**:

1. להציג את המחקר שלהם בכנס מדעי, בארץ ו/או בחו"ל.
2. לשלוח מאמר לכתב עת שפיט בינלאומי (או במקרים חריגים, בעברית).
3. במסלול ישיר או משולב, על מנת להשיג זכאות לתואר שני, על הסטודנט להגיש דו"ח מסכם על מחקר חלוץ או לשלוח מאמר לכתב עת שפיט (אופציה העונה גם על דרישה מס' 2).

על פי ניסיוננו, כאשר הציפיות בין הדוקטורנטים והמנחים מתואמות נוצר בסיס לדיאלוג פורה, ההכרחי לביצוע עבודת מחקר איכותית, וכן ללמידה והנאה משמעותיים מתהליך המחקר.

אנו מאחלים לך הצלחה רבה בלימודים ובדרך המחקר המשותפת בה נלך.

בברכה

סגל המנחים של המחלקה לפסיכולוגיה

שם הסטודנט/ית: ­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_

שם המנחה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_חתימה \_\_\_\_\_\_\_\_\_\_\_\_\_\_\_\_\_\_ תאריך

השלמת חובות מחלקתיות ואוניברסיטאיות של תלמיד/ת דוקטורט

שלום רב,

עם הגשת עבודת הדוקטורט לשיפוט, יש לדווח על השלמת החובות הבאות:

1. העבודה הוגשה על פי כללי הגשת דיסרטציה של ביה"ס ללימודים מתקדמים.
2. הסטודנט/ית הציג/ה את העבודה בכנס \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ בשנת \_\_\_\_\_ (ראה אישור מצ"ב). המחלקה סייעה במימון הנסיעה כן/לא
3. הסטודנט/ית שלח/ה מאמר לכתב עת שפיט בינלאומי (או במקרים חריגים, בעברית) (ראה אישור מצ"ב).

שם המאמר: ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם כתב העת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

המחברים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. הסטודנט/ית השלים/ה את לימודי החובה ולימודי הבחירה לדוקטורט (בהיקף 10 ש"ש).
2. הסטודנט/ית עמד/ה בדרישות השפה האנגלית וקיבל/ה פטור.
3. הוגש טופס אישור על עריכה לשונית -במקרה שביה"ס ללימודים מתקדמים אישר הגשת דיסרטציה בשפה זרה יש להחתים מנחה או עורך לשוני
4. הוגש טופס כלי מחקר הכולל פרטים על שאלונים וכלים לספריה המרכזית